Murter-Kornati

Murter - Kornati je općina u Hrvatskoj, unutar Šibensko-kninske županije u Dalmaciji.

Geografske karakteristike 
Općina Murter-Kornati prostire se po otoku Murteru, na sjeverozapadnom dijelu otoka s istoimenim gradom, ali i dio 10-ak nautičkih milja udaljenih Kornata. Općina kopneno graniči s općinom Tisno koja obuhvaća ostatak otoka.

Stanovništvo 
Naselje Murter broji oko 2000 stalnih stanovnika. U turističkim mjesecima taj je broj daleko veći, po slobodnoj procjeni do oko četiri puta.

Uprava 
Od državnih institucija u Murteru se nalaze općinska uprava, lučka kapetanija i osnovna škola. U gradu ne postoji policijska stanica, niti vatrogasna jedinica. Najbliže takve ustanove nalaze se u Tisnu, odnosno Vodicama.

Prometna povezanost s okolnim područjima oslanja se na dvije ceste koje vode u susjednu općinu Tisno, a kroz nju do Tišnjanskog mosta. Trajektnog prijevoza nema.

Historija 

Općina Murter je 17. studenoga 1999. izdvojena iz o. Tisno, zajedno sa naseljem Kornati.

Privreda
Nekada pretežno ribarsko - težačko naselje, Murter se sve više orijentira na turizam. Ribarska tradicija je, međutim, još uvijek jaka i uz mnoštvo malih ribara, koji love mrežama stajačicama pretežno u Murterskom moru, grad se može pohvaliti i povećom kočarskom flotom, čije područje djelovanja obuhvaća čak i otoke Jabuku i Palagružu. Poljoprivreda je također prisutna u općini, ali se najčešće svodi na proizvodnju za osobne potrebe. Najistaknutije grane su maslinarstvo i uzgoj smokava. Na Kornatima postoji i barem jedan pčelarski posjed. Nekoliko domaćinstava još uvijek uzgaja ovce, ali je ovčarstvo nakon Domovinskog rata gotovo ugašeno.

Turizam je danas najprobitačnija grana privrede općine. U Murteru se nalazi mali Hotel Colentun, ali najviše gostiju boravi u kroz privatnom smještaju i 2 autokampa. Gotovo svaka kuća u Murteru opremljena je za prihvat gostiju. Mnoge od kuća su danas u vlasništvu gostiju, koji ih koriste za godišnje odmore. Velik dio zarade ostvaruje se i od luksuznog privatnog smještaja na 10-ak milja udaljenim Kornatima, koji su uglavnom u vlasništvu Murterina.
Na Kornate se također organiziraju i masovni jednodnevni izleti brodovima.

Zahvaljujući trima marinama, od kojih je jedna u gradu, a dvije na Kornatima, Murter se može ubrojiti i u važnija središta nautičkog turizma na Jadranu.

U gradu se također nalazi i jedno brodogradilište, opremljeno za izradu svih vrsta malih i srednjih plovila.

Poznati Murterini 
 Mirta Zečević, glumica
 Slavko Juraga, glumac

Spomenici i znamenitosti 
Najveći sakralni objekt je župna crkva sv. Mihovila je središte okupljanja starijih Murterina. Osim crkve, od religijskih struktura postoji i nekoliko kapelica razasutih širom općine, od kojih je najstarija i najvrednija kapelica sv. Roka na brdu iznad grada.
Na rivi u Murteru nakon Drugog svjetskog rata podignut je spomenik narodnooslobodilačkoj borbi, ali je miniran 2005. godine, te uklonjen odlukom općinskog vijeća na čelu s Ivom Marušićem

Obrazovanje

Kultura
Murter ima skromnu kulturnu ponudu, to je; ljetno kino, muzej, knjižnica, te nekoliko privatnih galerija. U gradu djeluje kulturno društvo "Zaokret".
Ugostiteljska ponuda se svodi, na dosta kafića, konobi i restorana, tako da su brojne i lijepe plaže, najveći razlog za posjet turista.

Svake godina 8. augusta, na dan tzv. Male Gospe, u Murteru se organizira opća fešta.

Sport 
Od sportskih društava postoje boćarski i malonogometni klub, s pripadajućim igralištima.

Vanjske veze 
 Murter

Murter-smjestaj

Šibensko-kninska županija